open-index/open-wikipedia-markdown huggingface dataset:
František Albert

**František Albert** môže byť:

* český rímskokatolícky kňaz, rektor kňazského seminára v Litoměřiciach a profesor teológie (1863-1935), pozri František Albert (kňaz) 
* český lekár, komunistický politik, publicista a spisovateľ (1856-1923), pozri František Albert (lekár)
* český hudobný pedagóg, kapelník a hudobný skladateľ (1879-1922), pozri František Eduard Albert

## Pozri aj
* František Albert Libra - český funkcionalistický architekt a urbanista

Albert, František
Julius Ambros

**Julius Ambros** (* 13. apríl 1855, Hradčany-Kobeřice – † 22. máj 1925, Olomouc) bol advokát, autor odborných článkov (napr. o pozemkovej reforme), spisovateľ a mecenáš výtvarného umenia. Časť svojho majetku vyhradil vo svojom závete v prospech zriadenia Galérie umenia v Olomouci.

## Dielo
* *Z malých kořenů : vzpomínky a úvahy z vývoje národního života v Olomouci*, Olomouc : vlastný náklad, 1912 - memoárové dielo, 3 diely

## Zdroj

Kategória:Českí advokáti
Kategória:Českí spisovatelia
Kategória:Mecenáši
František Albert (lekár)

MUDr. **František Albert** (* 29. apríl 1856, Žamberk - † 22. júl 1923, Potštejn) bol český chirurg a spisovateľ.

## Život
František Albert sa narodil v rodine hodinára v Žamberku. Z niekoľkých jeho súrodencov sa stali známymi ešte Eduard Albert (1841-1900), lekár a spisovateľ, Tereza Svatová (1858-1940), spisovateľka, a Kateřina Thomová (1861-1952) , význačná predstaviteľka žambereckého ochotníckeho divadla a zakladateľka žambereckého múzea.

## Dielo
* *J. E. Purkyně*, 1887;
* *O vzniku a vývoji náboženství*, 1906
* *K odhalení pomníku J. A. Komenského v Kunvaldě *, 1910

## Literatúra
* 
* 

## Zdroj

Kategória:Českí spisovatelia
Kategória:Osobnosti zo Žamberku
Otakar Auředníček

**Otakar Auředníček** (* 27. september 1868, Hrazené Rataje - † 1. jún 1947, Praha) bol český právnik, železničný úradník, básnik a prekladateľ z francúzštiny a taliančiny. Publikoval niekoľko básnických zbierok inšpirovaných dekadenciou a próz.

## Dielo
* *Zpívající labutě*
* *Královna loutek*
* *Nejdokonalejší milenec*

## Literatúra
* 
* 
* 

## Zdroj

Kategória:Českí právnici
Kategória:Českí spisovatelia
Kategória:Českí básnici
Kategória:Českí prekladatelia
Tux Paint

**Tux Paint** je populárny kresliaci program pre deti, pôvodne pre Linux, ale portovaný aj pre Windows. Je súčasťou väčšiny linuxových distribúcií. Projekt je s pomocou mnohých dobrovoľných programátorov vyvíjaný od roku 2002. Bola pre neho použitá licencia GNU GPL. Program je tak úspešnou alternatívou k podobnému komerčnému programu Kid pix.

## Vlastnosti
Tux Paint sa od typických grafických editorov (ako je GIMP alebo Photoshop) odlišuje tým, že je navrhnutý, aby ho mohli používať deti už od troch rokov. Užívateľské rozhranie by malo byť intuitívne, používa ikony, zvuky, a pomocné texty vysvetľujúce, ako program funguje.

Užívateľské rozhranie je rozdelené na päť častí:

* zoznam nástrojov
* kresliaca plocha
* paleta farieb
* výber rôznych objektov (štetcov, fontov, efektov) podľa aktuálneho nástroja
* informácie

Ako väčšina populárnych grafických programov, Tux Paint obsahuje štetec, gumu, kreslenie čiar a mnohouholníkov, písanie textu. Je možné vrátiť niekoľko posledných zmien.

Užívateľ nepotrebuje rozumieť operačnému systému, ani pracovať so súbormi. Pri ukladaní súboru sa nezadáva jeho názov, ani sa nevyberá priečinok na jeho uloženie. Pri načítaní súboru sa zobrazujú zmenšené verzie uložených súborov. Tlač takisto nekladie žiadne dodatočné otázky.

Tux Paint obsahuje množstvo filtrov a špeciálnych efektov, ktoré možno aplikovať na kresbu, napríklad rozmazanie alebo vyblednutie.

K dispozícii je vyše 800 "pečiatok", malých obrázkov, ktoré možno vkladať do kresby.

Konfigurácia (samostatná aplikácia) umožňuje rodičom a učiteľom vypínať niektoré možnosti programu (tlač, zvuky...) a prispôsobiť jeho správanie potrebám detí (napríklad používať v menu iba veľké tlačené písmená, alebo nerozlišovať medzi ľavým a pravým tlačidlom myši).

Tux Paint je preložený do mnohých jazykov vrátane slovenčiny.

## Iné projekty

## Externé odkazy
* Oficiálny web Tux Paint 
* Recenzia programu Tux Paint na Slunečnice.cz 

## Zdroj

Kategória:GNU
Kategória:Softvér pre Unix
Kategória:Softvér pre Windows
Kategória:Slobodný softvér
Bitmapový grafický editor

[náhľad|Snímka obrazovky [GIMP]]
[náhľad|Snímka obrazovky v [KDE editore KolourPaint]]
**Bitmapový grafický editor** alebo **rastrový grafický editor** je počítačový program umožňujúci užívateľovi prostredníctvom grafického rozhrania vytvárať a upravovať súbory s rastrovou (bitmapovú) grafikou. Dáta sú zaznamenávané v niektorom z  vhodných formátov ako napr. JPEG, PNG, GIF, TIFF alebo RAW.

Medzi najznámejšie bitmapové editory patrí proprietárny Adobe Photoshop a Skicár a slobodný GIMP a RawTherapee.

## Základné možnosti

### Úprava obrázkov (fotografií)

* Použiť farby pomocou rôznych farebných modelov (ako RGB, HSV, CMYK a iných) a korekcia farieb.
*Zmena veľkosti obrázku a jeho dpi/ppi rozlíšenia pre tlač.
* Odstraňovanie tmavých, rozmazaných a inak poškodeniach oblastí z fotografií (napr. pomocou klonovacieho tlačidla), vrátane odstránenia červených očí.
* Aplikovanie filtrov vytvárajúcich efekty ako napr. ostrenie či zastretie/rozmazanie (blur), detekcia okrajov a pod.
* Prevod do rôznych grafických formátov.
*Pracovať vo vrstvách (nemajú všetky).

### Maľovanie (ang. canvas painting)

*Vybranie oblasti alebo objektu úprav.
* Vykreslenie priamok, kriviek, tvarov a pod. s definovanou paletou farieb, veľkosťou, a hrúbkou.
* Vyplnenie vybranej oblasti jednou farbou, farebným prechodom alebo textúrou.
*Vložiť text s rôznymi štýlmi písma.

## Ďalšie možnosti

*Využitie skriptov
*Histogram 
*HDR 
*Retušovanie (v širšom zmysle ako len *odstraňovanie tmavých, rozmazaných a inak poškodeniach oblastí* spomenutých vyššie)
*Odstránenie šumu
*Korekcia šošoviek objektívu
*Zaostrenie 
*Podpora zásuvných modulov
*Nedeštrukčné úpravy

## Pozri aj
* Vektorový grafický editor

## Zdroj

Kategória:Grafické editory
Leonid Chovanec

**Leonid Chovanec** (1966) je bývalý stavebný robotník, stavbyvedúci a živnostník. V prezidentských voľbách 2014 oznámil svoju kandidatúru, ale nepodarilo sa mu vyzbierať dostatočný počet podpisov.

## Životopis
Po absolvovaní strojárskeho SOU pracoval v rôznych zamestnaniach (vrátane U.S. Steel, železniciach, a inde) a pozíciách. Po dvoch mozgových príhodách je na invalidnom dôchodku.

## Politická činnosť
V parlamentných voľbách v roku 2012 bol kandidátom strany 99 % – občiansky hlas.

Svoju kandidatúru do prezidentských volieb 2014 ohlásil 4. marca 2013. Jej dôvodom mala byť nespokojnosť so situáciou na Slovensku. Kandidatúru stiahol 6. januára 2014. Ako dôvod uviedol nerovnaké podmienky pre straníckych a občianskych kandidátov. Chýbalo mu „zhruba 4000“ podpisov.

## Referencie

## Externé odkazy
* Domáca stránka kandidáta
* Blog na sme.sk

Kategória:Narodenia v 1966
František Černý

**František Černý** môže byť:

* český hudobný skladateľ, pozri František Černý (1830-1900)
* český kontrabasista a hudobný skladateľ, pozri František Černý (1861-1940) 
* český huslista a hudobný skladateľ, pozri František Černý (1875-1943)
* český organista a hudobný skladateľ, pozri František Černý (1875-1958) 
* český architekt  (1903-1978), pozri František Maria Černý 
* český herec  (1904-1963), pozri František Černý (herec)
* český divadelný historik a prvý ponovembrový dekan FF UK (1926-2010), pozri František Černý (divadelný historik) 
* český diplomat, veľvyslanec v Berlíne (1931–2024), pozri František Černý (diplomat) 
* český grafik a maliar (1936-2007), pozri František Černý (grafik) 
* český hudobník, kapelník skupiny Čechomor, pozri František Černý (hudobník)  
* český ľadový hokejista (* 1959), pozri František Černý (hokejista) 

Černý, František
Úsvit – Národná koalícia

**Úsvit – Národná koalícia** (), od júla 2013 do júna 2014 **Úsvit priamej demokracie Tomia Okamuru** () a od júna 2014 do augusta 2015 **Úsvit priamej demokracie** () bolo české politické hnutie, ktoré založil senátor česko-japonského pôvodu Tomio Okamura. Euróskeptické hnutie usilovalo o presadenie zmeny ústavy na posilnenie priamej demokracie. Od roku 2015 sa hlavnou témou hnutia stal odpor proti imigrácii. SPolupracovalo s iniciatívami ako Blok proti Islámu a Islám v České republice nechceme.

Úsvit založil Tomio Okamura, keď bol pre nedostatok petičných podpisov zamietnutý ako kandidát na českého prezidenta vo voľbách v roku 2013. Hnutie vzniklo v máji 2013 a na Ministerstve vnútra bolo zaregistrované dňa 19. júna 2013. Po predčasných voľbách do Poslaneckej snemovne Parlamentu ČR, ktoré sa konali v októbri 2013, je hnutie v Snemovni zastúpené 14 mandátmi.

Na jar 2015 odišiel z hnutia Tomio Okamura, kvôli údajnému puču v strane a spolu s ďalšími dvomi poslancami založil vlastnú stranu Sloboda a priama demokracia. Následne z hnutia vystúpilo postupne 6 poslancov poslaneckej snemovne. Predsedom bol menovaný Miroslav Lidinský a hnutie zmenilo názov na Úsvit – Národná koalícia.

Kategória:Organizácie založené v 2013
Kategória:Politické strany v Česku
Kostol svätého Martina (Nitra)

**Kostol svätého Martina** je rímskokatolícky farský kostol stojaci na nitrianskom sídlisku Chrenová. Posvätený bol nitrianskym biskupom Mons. Viliamom Judákom 10. novembra 2013. Do tohto dňa bol kostol iba požehnaný a to nitrianskym biskupom Mons. Karolom Kmeťkom 14. novembra 1943.
 
## História
Pôvodný kostol z 9. – 11. storočia stál na vrchu Martinko. V roku 1911 ho dal zbúrať nitriansky biskup Viliam Baťán, kvôli slabému hospodárnemu zabezpečeniu kostola, čo neumožnilo jeho opravu a tak postupne chátral. Nový kostol bol vystavaný počas vojny v rokoch 19421943. Posvätený bol 14. novembra 1943 nitrianskym biskupom Mons. Karolom Kmeťkom. Súčasťou kostola bol komplex kultúrneho domu. Dňa 31. januára 1992 bola sála kultúrneho domu prepojená so sakrálnym priestorom. Kapacita kostola sa tak zväčšila na dvojnásobok. Farským sa kostol stal až v roku 1998, po zriadení farnosti Nitra – Chrenová. Dovtedy bol filiálkou farnosti Nitra – Horné mesto. V nedeľu 10. novembra 2013 bol chrám slávnostne posvätený nitrianskym biskupom Mons. Viliamom Judákom. Zaujímavosťou kostola je ústredná maľba na strope kostola, ktorá je od akademického maliara Edmunda Massanyiho a zobrazuje sv. Martina z Tours, ktorý venuje časť svojho vojenského plášťa žobrákovi.

## Referencie

Martin
Nitra
Kategória:Chrenová
Tullamore Dew

180 px|náhľad|vpravo|Fľaška Tullamore Dew
**Tullamore Dew** je značka miešanej írskej whisky, ktorú vyrába William Grant & Sons, jeden z najväčších svetových dodávateľov whisky. Aj keď bola spočiatku od roku 1829 destilovaná whiskey vyrábaná v meste Tullamore, určitý čas sa vyrábala už len ako miešaná whiskey mimo mesta Tullamore. Od septembra 2014 sa výroba Tullamore D.E.W. opäť vrátila do mesta Tullamore v srdci Írska. Okrem miešanej (blended) whiskey vyrába aj single malt (14-ročnú whiskey). Názov *Tullamore Dew* pochádza od jeho výrobcu Daniela E. Williamsa ("DEW"). Predtým vlastnila túto značku škótska firma C&C Group, neskôr ju odkúpila William Grant & Sons.

## Galéria

Obrázok:Tullamore Dew (Fass).jpg|Súd írskej whisky Tullamore Dew
Obrázok:Tullamore Dew Heritage Centre - geograph.org.uk - 1357610.jpg|Bývalé sídlo Tullamore Dew
Obrázok:Daniel E. Williams, distiller.jpg|Daniel E. Williams ("DEW")


Kategória:Alkoholické nápoje
Kategória:Whisky
Jiří Barta

Prof. **Jiří Barta** (* 26. november 1948, Praha, Česko-Slovensko) je český animátor a režisér.

## Životopis
V roku 1975 vyštudoval filmovú a televíznu grafiku na Vysokej škole umeleckopriemyselnej v Prahe. V rokoch 1979 a 1982 na škole pôsobil ako odborný asistent. Od roku 1982 pracoval v Krátkom filme Praha - Studiu Jiřího Trnku a od roku 1992 do roku 2007 viedol ateliér filmovej a televíznej grafiky na VŠUP. V roku 1993 sa stal docentom a v roku 2001 bol menovaný profesorom. Od roku 2010 učí na Fakulte umenia a dizajnu Západočeskej univerzity v Plzni.

Za svoje filmy získal rad ocenení.

## Filmografia
* 2009 - *Na půdě aneb Kdo má dneska narozeniny?*
* 2007 - *Domečku vař*
* 2005 - *Dopisy z Česka*
* 2000 - *Tyran a dítě*
* 1989 - *Klub odložených*
* 1989 - *Autoportrét*
* 1987 - *Golem* 
* 1987 - *Poslední lup*
* 1985 - *[[Krysař (loutkový film)|Krysař]]*
* 1983 - *Balada o zeleném dřevu*
* 1982 - *Zaniklý svět rukavic*
* 1981 - *Diskdžokej*
* 1981 - *Projekt*
* 1978 - *Hádanky za bonbón*

## Externé odkazy
* Jiří Barta  - Česko-Slovenská filmová databáza 
* Eliška deck: Jiří Barta: Nechcem robiť filmy ako stoličky, HN.IHNED.CZ, 30.4.2009 
* Jiří Barta (rozhovor z cyklu Českej televízie "Na plavárni") - video on-line v archíve ČT

## Zdroj
* 

Kategória:Českí filmoví režiséri
Kategória:Českí animátori
František Černý (hudobník)

**František Černý** (* 29. október 1957, Svitavy) je český spevák, gitarista a herec. Je kapelníkom skupiny Čechomor, ktorého je členom od založenia.

## Životopis
Narodil sa vo Svitavách na severozápadnej Morave, vyučil sa za hodinára. Hudbe sa aktívne venuje od 15 rokov. Koncom 80. rokov 20. storočia sa venoval prevažne folkovej hudbe, pôsobil v skupinách *Kanafas*, *Povijan* (víťaz Porty 1985, 1986 a 1989), *Kapitol* a *Verze 5*. V tom čase pôsobil aj v bábkohereckom súbore. Pôsobil aj ako herec, jeho najznámejšia úloha taxikár vo filme Petra Zelenku Knoflíkáři.

Najviac sa preslávil vďaka angažmán v skupine *Čechomor*, ktorú založil v roku 1988. Zo zakladajúcich členov zostal iba on, hrá na gitary všetkého druhu a je hlavným spevákom. Spoločne s Karlom Holasom reprezentujú skupinu v médiách.

## Diskografia
* 1991 – *[[Dověcnosti]]* (Českomoravská hudební společnost) 
* 1995 – *[[Sto cukrů]]* (Povijan)
* 1996 – *[[Mezi horami]]* (Českomoravská hudební společnost)
* 2000 – *[[Čechomor (album)|Čechomor]]* (Českomoravská hudební společnost)
* 2002 – *[[Rok ďábla (soundtrack)|Rok ďábla]]* (Jaromír Nohavica + Čechomor)
* 2002 – *[[Čechomor Live]]* (Čechomor)
* 2003 – *[[Proměny tour 2003]]* (Čechomor)
* 2004 – *[[Čechomor 1991-1996]]* (Čechomor)
* 2005 – *[[Co sa stalo nové]]* (Čechomor)
* 2006 – *[[Stalo sa živě]]* (CD aj DVD) (Čechomor)
* 2007 – *[[Sváteční Čechomor]]* (Čechomor)
* 2008 – *[[OST - Svatba na bitevním poli]]* (Čechomor)
* 2008 – *[[Pověsti moravských hradů a zámků]]* (Čechomor)
* 2009 – *[[Pověsti českých hradů a zámků]]* (Čechomor)
* 2009 – *[[Pověsti slezských hradů a zámků]]* (Čechomor)
* 2010 – *[[Písně z hradů a zámků]]* (Čechomor)
* 2010 – *[[Pověsti moravských, českých a slezských hradů (Komplet)]]* (Čechomor)
* 2011 – *[[Místečko]]* (Čechomor)

## Filmografia
* 1997 - *[[Knoflíkáři]]*
* 1997 - *Okno* (televízny film)
* 1999 - *[[Kanárek]]*
* 2002 - *[[Rok ďábla]]*

## Referencie

* 

Kategória:Čechomor
Kategória:Českí folkoví gitaristi
Kategória:Českí folkoví speváci
Kategória:Českí filmoví herci
Kategória:Osobnosti zo Svitáv
Pylaón

**Pylaón** (*Pylaón*) je v gréckej mytológii syn pylského kráľa Nélea a jeho manželky Chlóridy.

Zo vzťahu kráľa Nélea a jeho manželky Chlóridy sa narodilo trinásť detí, dcéra Péro a synovia, Pylaón,  Tauros, Asterios, Déimachos, Alastor, Eurybios, Epilaos, Frasios, Eurymenes, Euagoras, Periklymenos a Nestor.

Pretože Néleos bol spojenec élidskeho kráľa Augeia a nechcel očistiť hrdinu Hérakla z vraždy Ifita, Hérakles Pylos napadol a Pylaón, ako aj jeho bratia a otec v boji s Héraklom padli. Ich rod však nevyhynul, lebo Pylaónov najmladší brat Nestor sa pre svoju mladosť boja nezúčastnil a v Pyle potom prevzal kráľovské žezlo. Po rokoch sa Nestor ako najstarší achájsky vodca preslávil v trójskej vojne.

## Referencie a bibliografia

Kategória:Postavy gréckej mytológie
Marie Poledňáková

**Marie Poledňáková**, rodným menom **Marie Jandová** (* 7. september 1941, Strakonice – † 8. november 2022) bola česká scenáristka a režisérka. 

## Životopis
Od roku 1961 až do roku 1983 pracovala v Československej televízii, najskôr 10 rokov vo funkcii asistentky réžie, neskôr už ako scenáristka a režisérka. Od roku 1983 pracovala 6 rokov ako režisérka Filmového štúdia Barrandov. V roku 1990 bola spoluzakladateľkou spoločnosti FTV Premiera, ktorá získala prvú licenciu pre súkromné televízne vysielanie v Česku (dnes TV Prima). Po predaji svojho podielu v roku 1994 podnikala v nakladateľstve a vydavateľstve Premiéra Studio.

Jej manželom bol Ivan Poledňák, český muzikológ, s ktorým mali syna Petra Poledňáka.

## Výber z tvorby
* 1973 *[[Hliněný vozíček]]* – réžia
* 1973 *[[Otevřený kruh]]* (TV) – dramaturgia a réžia
* 1974 *[[Královské usínání]]* (TV) – réžia
* 1977 *[[Ako vytrhnúť veľrybe stoličku]]* – scenár a réžia
* 1978 *[[Ako dostať otecka do polepšovne]]* – scenár a réžia
* 1980 *[[Kotva u přívozu]]* (TV) – cena Zlatý krokodýl – scenár a réžia
* 1982 *[[S tebou mě baví svět]]* – Komédia storočia a zároveň najlepší detský film storočia českého filmu – scenár a réžia
* 1987 *[[Zkrocení zlého muže]]* – scenár a réžia
* 1990 *[[Dva lidi v ZOO]]* – scenár a réžia
* 2006 *[[Jak se krotí krokodýli]]* – scenár a réžia
* 2009 *[[Líbáš jako Bůh]]* – scenár a réžia
* 2012 *[[Líbáš jako ďábel]]* – scenár a réžia

## Iné projekty

## Externé odkazy
* 
* 
* 
* Marie Poledňáková na Osobnosti.cz

## Reference


## Zdroj
* 

Kategória:České filmové režisérky
Kategória:České televízne režisérky
Kategória:Českí filmoví scenáristi
Kategória:Českí televízni scenáristi
Kategória:Absolventi Akadémie múzických umení v Prahe
Kategória:Osobnosti zo Strakoníc
Kategória:Pracovníci Československej televízie
Cessna 152

**Cessna 152** je americké dvojsedadlové lietadlo s pevným trojkolesovým podvozkom, ktoré sa primárne používa pre letecký výcvik a osobné využitie.

## Prehľad vývoja
náhľad|Jedno z prvých vyrobených lietadiel Cessna 152 s modelovým rokom 1978 vyrobené v roku 1977
náhľad|Model 1978 Cessna 152
Prvé dodané lietadla tohto typu boli v roku 1977 s označením modelového roku 1978, ktoré predstavovali modernizáciu osvedčeného návrhu letúnu Cessna 150. Tento typ bol určený ako konkurencia k novému lietadle Beechcraft Skipper a Piper Tomahawk, ktoré boli obe predstavené v rovnakom roku. Ďalšími cieľmi návrhu bolo zvýšenie užitočného zaťaženia prostredníctvom zvýšenia celkovej hmotnosti na 757 kg (1 670 lbs), zníženie vnútornej a vonkajšej úrovne hluku a motor poháňaný novo predstaveným palivom 100LL.

Rovnako ako pri type Cessna 150, väčšina 152 bola postavená v závode Cessna vo Wichite, štát Kansas. Určitý počet lietadiel bol tiež vyrobený v závode Reims Aviation vo Francúzsku a boli označované ako F152/FA152.

Výroba Cessny 152 bola ukončená v roku 1985, kedy Cessna ukončila výrobu všetkých ľahkých lietadiel. Do tejto doby bolo vyrobených celkovo 7 584 letúnov tohto typu, zahrňujúce akrobatické verzie **A152** a **FA152 Aerobat**, ktoré boli vyrábané po celom svete.

V roku 2007, Cessna ohlásila predstavenie ľahkého športového lietadla ako nástupcu pre Cessnu 152 označenú ako model 162 Skycatcher.

## Špecifikácia
### Všeobecné charakteristiky
* *Posádka:* 1 pilot
* *Kapacita:* 1 pasažier 
* *Dĺžka:* 
* *Rozpätie krídeľ:* 
* *Výška:* 
* *Plocha krídla:* 
* *Prázdna hmotnosť:* 
* *Maximálna vzletová hmotnosť:* 
* *Pohonná jednotka:* 1 x Plochý štvorvalcový motor Lycoming O-235-L2C s výkonom 110&nbsp;hp (82&nbsp;kW) poháňajúcu 175&nbsp;cm pevnú vrtuľu McCauley alebo 180&nbsp;cm pevnú vrtuľu Sensenich

### Výkonnosti
* *Maximálna rýchlosť:* 110uzlov (/h)
* *Cestovná rýchlosť:* 107 uzlov (/h)
* *Pádová rýchlosť:* 43 uzlov (/h)
* *Rozletová dĺžka:* 221&nbsp;m 
* *Dolet:* 414 NM ()
* *Predĺžený dolet:* 690 NM () s nádržami pre ďialkové lety
* *Dostup:* 14 700 stôp ()
* *Rýchlosť stúpania:* 715 stôp/min. (/s)
* *Minimálny pomer výkonu k hmotnosti:* 108 W/kg (0,066 hp/lb)
* *Maximálne plošné zaťaženie krídla:* /m² (10,44 lb/ft²)

## Referencie

## Externé odkazy
* Airliners.net - Údaje o lietadle - Cessna 150 & 152
* Airliners.net - Údaje o lietadle - Cessna 150 & 152 
* Cessna 152 Aerobat ," Smithsonian National Air and Space Museum.
* 150/152 História modelu
* Cessna 150: The Generic Trainer 

Kategória:Cvičné lietadlá USA
Kategória:Lietadlá Cessna
Waiting All Night

„**Waiting All Night**“ je skladba anglickej drum and bassovej skupiny Rudimental, na ktorej vokálne spolupracovala speváčka Ella Eyre. Skladba bola vydaná v Spojenom kráľovstve dňa 14. apríla 2013 ako štvrtý singel z albumu *[[Home (Rudimental album)|Home]]*.

## Hudobné video
Hudobné video k skladbe bolo uvedené na portáli YouTube dňa 4. apríla 2013 s celkovou dĺžkou 5 minút a 14 sekúnd. Video je inšpirované skutočným príbehom jazdca BMX a herca Kurta Yaegera, ktorému amputovali nohu po nehode v roku 2006. Všetky postavy vo videu sú skutoční jazdci BMX a taktiež Kurtovi priatelia.

## Zoznam skladieb

## Pozície v rebríčkoch

## Referencie

## Zdroj

Kategória:Piesne skupiny Rudimental
Kategória:Single z 2013
Kategória:Anglické piesne
Kategória:Piesne z 2013
Achaios (mytológia)

**Achaios** (*Achaios*) je v gréckej mytológii syn Xoutha a jeho manželky Kreousy, dcéry aténskeho kráľa Erechthea.

Achaios bol podľa gréckych mýtov vnuk praotca Grékov Helléna, ktorý mal troch synov, Aiola, Dóra a Xoutha. Zo vzťahu Xoutha a jeho manželky Kreousy sa potom narodil Achaios a jeho brat Ión, praotcovia Achájcov a Iónov. Achaios mal dvoch synov, Archandra a Architela. 

V najstarších gréckych mýtoch sa tieto postavy nevyskytujú, je to neskorší umelý výtvor, ktorý mal poslúžiť na vysvetlenie spoločného pôvodu a pomenovania Hellénov teda Grékov a pôvod gréckych kmeňov. (Náš názov „*Gréci*" je odvodený z latinského „*Graeci*" podľa západného gréckeho kmeňa, s ktorým prišli Rimania pravdepodobne po prvýkrát do styku.)

## Referencie a bibliografia

Kategória:Postavy gréckej mytológie
Václav Bedřich

**Václav Bedřich** (* 28. august 1918, Příbram – † 7. marec 2009, Praha) bol český výtvarník, animátor a režisér.

## Životopis
Počas 2. svetovej vojny nemohol študovať, a tak pracoval vo filmových ateliéroch AFIT a stal sa popredným animátorom. Neskôr prešiel do štúdia Bratři v triku a animoval pre Jiřího Trnku. Zameral sa na tvorbu pre deti a v 60. rokoch 20. storočia stál na počiatku histórie Večerníčka. Režíroval prvú večerníčkovú sériu (*O televizním strašidýlku*) a režíroval aj známu znelku, ktorá je dnes najstaršou stále používanou televíznou zvučkou vôbec.

Natočil celkom 358 animovaných filmov, z ktorých niektoré dnes už patria medzi klasiku tvorby pre deti, napr. *[[Maxipes Fík]]*, *[[O makové panence]]* alebo *[[Bob a Bobek]]*. Do sveta animovaného filmu priviedol mnoho popredných výtvarníkov ako Miroslav Štěpánek, Adolf Born, Cyril Bouda, Vladimír Renčín, Vladimír Jiránek a i.

## Filmografia (výber)
* 1948 – *Navrácená země*
* 1951 – *Pohádka o stromech a větru*
* 1953 – *Hrnečku, vař!*
* 1955 – *Čert a Káča*
* 1958 – *Modrý pondělek*
* 1964 – *Kamenáč Bill a drzí zajíci*
* 1966 – *[[Pohádky ovčí babičky]]*
* 1971 – *[[Štaflík a Špagetka]]*
* 1971 – *[[O makové panence]]*
* 1971 – *Kamenáč Bill a ohromní moskyti*
* 1972 – *Kamenáč Bill a jeho přepevné laso*
* 1972 – *Očistná lázeň*
* 1973 – *Poklad v pyramidě*
* 1975 – *[[Rozprávanie o víle Amálke|Říkání o víle Amálce]]*
* 1975 – *[[Maxipes Fík]]*
* 1975 – *Dobré jitro*
* 1976 – *Sazinka*
* 1977 – *[[O zvířátkách pana Krbce]]*
* 1978 – *[[Bob a Bobek]]*
* 1981 – *[[Maxipes Fík]] II. – Divoké sny Maxipsa Fíka*
* 1986 – *Velká sýrová loupež*

## Referencie


## Externé odkazy
* Zomrel Václav Bedřich idnes.cz, 7.3.2009
* Václav Bedřich - filmografie  na cfn.cz
* Václav Bedřich na fdb.cz

## Zdroj
* 

Kategória:Českí filmoví režiséri
Kategória:Českí umelci
Kategória:Českí animátori
Kategória:Osobnosti z Příbramu
Vratné lahve

***Vratné lahve*** je český film režiséra Jana Svěráka, natočený v roku 2007 podľa scenára Zdeňka Svěráka. 

## Dej

Josef Tkaloun (Zdeněk Svěrák) je šesťdesiatpäťročný učiteľ češtiny na gymnáziu. Po tom, ako mu už po štvrtýkrát „prasknú“ nervy a drzého žiaka skrotí svojráznou metódou (vyžmýka mu na hlavu špongiu na utieranie tabule), volí ako najlepšie riešenie odchod zo školy. Spoločenská povaha mu však nedovolí dlho len tak nečinne vysedávať doma a k veľkému prekvapeniu manželky (Daniela Kolářová) si nachádza prácu v donáškovej službe na bicykli. Šmykľavé cesty a bezohľadný vodič zapríčiní pád a zlomeninu nohy. Počas liečby si nájde novú, bezpečnejšiu prácu výkupcu fliaš (lahví) v supermarkete. 

Práca za okienkom výkupu s veľkým prehľadom o pravidelných zákazníkoch, akciách a s možnosťou častej komunikácie Josefa veľmi baví a napĺňa. Pomôže k zblíženiu spolupracovníka s prezývkou Mluvka (Pavel Landovský) s pani Kvardovou (Božidara Turzonovová), ale aj bývalého kolegu Roberta Landu (Jiří Macháček) so svojou čerstvo opustenou dcérou Helenkou (Tatiana Vilhelmová). Fantázia dôchodcu je podnecovaná vyzývavo oblečenými zákazníčkami a jeho myšlienky často končia eroticky ladenými predstavami. Napriek tejto slabosti je pozorným a oddaným manželom a k 40. výročiu svadby pripraví pre manželku prekvapenie v podobe letu balónom, ktorý vonkoncom neprebehne podľa očakávania. 

## Externé odkazy
* 
* 

## Zdroj

Kategória:Filmy režírované Janom Svěrákom
Kategória:České filmové komédie
Vratné lahve
Kategória:Filmy podľa názvu
Volejbal na Hrách Juhovýchodnej Ázie

**Volejbal na Hrách Juhovýchodnej Ázie** je volejbalový turnaj, ktorý sa koná v rámci multišportového podujatia Hier Juhovýchodnej Ázie. Do programu hier bol turnaj prvýkrát zaradený hneď na 1. hrách Juhovýchodnej Ázie v roku 1959 v thajskom Bangkoku, v mužskej i ženskej kategórii súčasne. Volejbalový turnaj sa odvtedy, s výnimkou hier v roku 1999, koná pravidelne. V mužskej kategórii získalo najviac víťazstiev družstvo , v ženskej kategórii je to . 

## Turnaj mužov
### Zoznam

### Medailová bilancia družstiev

## Turnaj žien
### Zoznam

### Medailová bilancia družstiev

## Pozri aj
* Volejbal na Západoázijských hrách
* Volejbal na Východoázijských hrách
* Volejbal na Juhoázijských hrách

## Zdroje

* Medailové výsledky Malajzie na Hrách Juhovýchodnej Ázie *archive.org* 
* Medailové výsledky Singapuru na Hrách Juhovýchodnej Ázie *archive.org* 
* ''New Straits Times'' 
* SEA Games Past Winners 1993-2003 Singapore *archive.org*
Majstrovstvá sveta v krasokorčuľovaní 2010

**Majstrovstvá sveta v krasokorčuľovaní 2010** bola medzinárodná súťaž krasokorčuliarov organizovaná Medzinárodnou korčuliarskou úniou (ISU). 

Súťaž sa konala od 22. do 28. marca 2010 v talianskom meste Turín v zimnom štadióne Palavela. Majstrovstvá prebiehali v štyroch kategóriách - muži, ženy, športové dvojice a tanečné páry. V súťaži tanečných párov bol ako povinný tanec vybraný zlatý valčík. Na základe výsledkov súťaže získali krajiny počty miesteniek pre svojich reprezentantov na nasledujúce majstrovstvá sveta.

## Účastníci
### Právo účasti
Právo zúčastniť sa majstrovstiev mali športovci krajín, ktoré boli členmi Medzinárodnej korčuliarskej únie a ktorí 1. júla 2009 dosiahli vekovú hranicu 15 rokov. Na základe výsledkov na predchádzajúcich majstrovstvách sveta mali jednotlivé krajiny právo nominovať medzi jedným až troma účastníkmi do každej disciplíny. Každý národný krasokorčuliarsky zväz si mohol nastaviť vlastné kritériá, podľa ktorých nominoval svojich účastníkov. 

### Právo nominácie viacerých súťažiacich
Každá krajina má právo nominovať jedného súťažiaceho do súťaže. Na základe umiestnenia na predchádzajúcich majstrovstvách sveta mali nasledovné krajiny právo nominovať viac ako jedného súťažiaceho:

## Program podujatia
Program podujatia podľa oficiálneho rozpisu  je uvádzaný v miestnom čase UTC+01:00 (tzv. Stredoeurópsky čas): 

## Výsledky
### Muži
[náhľad|Víťaz v kategórii „Muži“: [Daisuke Takahaši počas voľnej jazdy na MS 2010]]

### Ženy
[náhľad|Medailistky na MS 2010: [Kim Ju-na (2. miesto), Mao Asadová (1. miesto), Laura Lepistöová (3. miesto)]]

### Športové dvojice
[náhľad|Medailisti na MS 2010 v kategórii „Športové dvojice“: [Aljona Savchenková / Robin Szolkowy (2. miesto), Pchang Čching / Tchung Ťien (1. miesto), Juko Kavagutiová / Alexandr Smirnov (3. miesto)]]
[náhľad|Víťazi na MS 2010 v kategórii „Športové dvojice“: [Pchang Čching / Tchung Ťien]]

### Tanečné páry
[náhľad|Víťazi na MS 2010 v kategórii „Tanečné páry“: [Tessa Virtueová / Scott Moir]]

## Medailová bilancia

## Referencie

## Iné projekty

## Externé odkazy
* Oficiálnа stránka MS 2010   
* Výsledky MS 2010 na oficiálnej stránke ISU 

## Zdroj

2010
Kategória:Krasokorčuľovanie v 2010
Krasokorčuľovanie
Kategória:2010 v Taliansku
Pelagius II.

**Pelagius II.** (* ?, Rím, Taliansko – † 7. február 590, Rím) bol 63. pápež. Pápežský úrad zastával od 26. novembra 579 do svojej smrti.

Bol zrejme gótskeho pôvodu. K najpálčivejším problémom jeho pontifikátu patrilo vyrovnanie sa s Longobardmi, ktorí ohrozovali Rím, a epidémiou moru, ktorému aj sám podľahol. Za jeho vlády sa tiež zhoršili vzťahy medzi západnou a východnou cirkvou.

## Život a vláda
O predchádzajúcom živote Pelagia II. nie je známych veľa informácií. Bol synom Vinigilda (niekedy písaný Wunigild) a narodil sa v Ríme. Za pápeža ho zvolili 26. novembra 579 bez cisárovho potvrdenia. Rím bol práve v obkľúčení Longobardov. Byzantínci ani Frankovia neboli príliš ochotní pomôcť.
K sporu s Byzantíncami tiež prispel fakt, že konštantínopolský patriarcha Ján začal používať titul *ekumenický patriarcha*, proti čomu sa Pelagius II. postavil (a tiež zakázal).
Liber Pontificalis zmieňuje, že rieka Tiber sa za Pelagiovej vlády veľmi rozvodnila a že sa pápežovi podarilo znova objaviť hrob sv. Vavrinca.
V tej dobe sa španielski Vizigóti obrátili na kresťanskú vieru.

## Literatúra
* 
* 
* 

## Referencie


## Iné projekty

## Externé odkazy
* Pelagius II. na ''Enciclopedia Treccani''

## Zdroj

Kategória:Narodenia v 6. storočí
Kategória:Úmrtia 7. februára
Kategória:Úmrtia v 590
Kategória:Talianski pápeži
Kategória:Osobnosti z Ríma
Kategória:Úmrtia na mor
Kategória:Pochovaní v bazilike svätého Petra
.dd

**.dd** bola internetová národná doména najvyššej úrovne pre Nemeckú demokratickú republiku.

Po pričlenení NDR k Spolkovej republike Nemecko sa používa ccTLD pre západné Nemecko, teda **[[.de]]**. Kód ISO 3166-1 pre východné Nemecko bol zrušený v roku 1990.

## Externé odkazy
* Informácie o doméne v nemeckom jazyku

## Zdroj

Kategória:Národné domény najvyššej úrovne
Smetanovo kvarteto

**Smetanovo kvarteto** bolo české sláčikové kvarteto, ktoré vystupovalo v rokoch 1945 až 1990. 

Nahrávky Smetanovho kvarteta (vynikajúce a technicky už kvalitné) prinášajú jeden z prvých presvedčivých dokladov o tom, ako kvalitná bola česká hudobná interpretácia. Význam „smetanovcov“ spočíva nielen v ich umeleckej práci, ale aj v oblasti pedagogickej, ktorá má dodnes výsledky v podobe nových súborov.

## Obsadenie
;1. husle
* Václav Neumann (* 1920 – † 1995), od 1945 do 1947
* Jiří Novák (* 1924 – † 2010), od 1947

;2. husle
* Lubomír Kostecký (* 1922)

;viola
* Jaroslav Rybenský (* 1923 – † 1997), od 1945 do 1956
* Milan Škampa (* 1928), od 1956

;violončelo
* Antonín Kohout (* 1919 – † 2013)

## Externé odkazy
* Smetanovo kvarteto - história, fotogaléria
* Rozhlas.cz

## Zdroj
* 

Kategória:Sláčikové kvartetá (telesá)
.um

**.um** bola internetová národná doména najvyššej úrovne pre Menšie odľahlé ostrovy USA.

V januári 2006 rozhodla organizácia ICANN o úplnom zrušení tejto domény. Doména fungovala od roku 1997 do 20. apríla 2008, kedy bola odstránená zo systému DNS. Jej správca, University of South California, ju už dlhší čas neudržiaval. Ostrovy, ktoré doména reprezentuje, nie sú nijak zvlášť osídlené, takže doména skôr slúžila pre doménové hacky, ktoré využívali doménu ako anglickú koncovku *-um*. Navyše niektoré väčšie americké teritória majú svoju vlastnú doménu najvyššej úrovne – napr. Guam (.gu) alebo Panenské ostrovy (.vi).

## Externé odkazy
* WHOIS 

Kategória:Národné domény najvyššej úrovne
Reštaurátor

**Reštaurátor** je zväčša maliar alebo sochár prípadne umelecký stolár či kovotepec, ktorý priamo dotvára - opravuje predmet historickej hodnoty. Samotný reštaurátor sa väčšinou zameriava iba na jeden druh materiálu drevo kameň ale aj látka alebo papier.

Ako optimálne vzdelanie sa považuje vysokoškolské vzdelanie minimálne druhého stupňa v danej oblasti a to práve z dôvodu že reštaurátor na rozdiel od konzervátora priamo zasahuje do predmetu kultúrnej hodnoty, teda napríklad dotváraním chýbajúcich častí. Činnosť reštaurátora je regulovaná právnymi predpismi: Zákon Národnej rady Slovenskej republiky c. 200/1994 Z.z. o Komore reštaurátorov a výkone reštaurátorskej činnosti jej v znení zákona c. 136/2010 Z.z.  Na výkon tohto povolania je tiež nutné obdržať rôzne certifikáty ako napríklad: Osvedčenia o zápise do zoznamu autorizovaných reštaurátorov podľa zákona c. 200/1994 Z.z. o Komore reštaurátorov a o výkone reštaurátorskej činnosti jej členov v znení zákona c. 136/2010 Z.z. o službách na vnútornom trhu a o zmene a doplnení niektorých zákonov (§ 16 a 17). Komora reštaurátorov SR. vydala  E.C.C.O. Profesijné smernice (II): Etický kódex Podporovaný Európskou konfederáciou  konzervátorov a reštaurátorov a prijatý valným zhromaždením v Bruseli 7. marca 2003. Ktorý sa zaoberá aj profesiou konzervátora.

Na Slovensku fungujú viaceré druhy reštaurátorsko - konzervátorských zariadení a to napríklad štátne reštaurátorské ateliéry ale aj súkromné reštaurátorské ateliéry nemôže však zabúdať ani na interné reštaurátorské a konzervátorské dielne ktoré sú súčasťou niektorých múzeí alebo galérií.

## Zdroj

* restauro.sk 

Kategória:Umenie
Ión (praotec Iónov)

**Ión** (*Ión*) je v gréckej mytológii syn Xoutha a jeho manželky Kreousy, dcéry aténskeho kráľa Erechthea.

Podľa gréckych mýtov bol Ión vnuk Helléna, praotca Grékov, ktorý mal troch synov, Aiola, Dóra a Xoutha. Zo vzťahu Xoutha a jeho manželky Kreousy sa potom narodil Ión a jeho brat Achaios, praotcovia Iónov a Achájcov.

V dramatickom diele *Ión* od starogréckeho dramatika Euripida, bol Ión nemanželským synom boha Apolóna a princeznej Kreousy. Mladá matka sa ho preto rozhodla zanechať svojmu osudu. Dieťatko ale na žiadosť otca zachránil boh Hermes a od tej chvíle vyrastalo v starostlivosti kňažiek Delfskej veštiarne. Medzitým sa Kreousa vydala za Xoutha. Keďže manželia po rokoch márneho čakania nemohli mať deti, odišli si po radu do Delf, kde im povedali, že ich synom bude mladík, ktorého prvého stretnú po odchode z veštiarne. Tým mladíkom bol potom Ión a Xouthos ho prijal za svojho syna a dediča. Lenže Krousa s tým nesúhlasila v domnienke, že Ión je plodom manželovej nevery a pokúsila sa ho otráviť. Príbeh sa však nakoniec skončil šťastne, lebo ho spoznala stará opatrovateľka, ktorá odhalila pravdu o jeho pôvode.

Podľa antického autora Pausania sa Ión oženil s Helikou, dcérou aigalského kráľa Selinúa a po jeho smrti sa stal dedičom trónu. Počas svojej vlády založil mesto Heliké, pomenované po svojej manželke a pozdvihol ho na hlavné mesto kráľovstva a jeho ľud dostal meno po ňom Ióni.  Neskôr zorganizoval vojenskú výpravu proti Eleuzíne (dnes Elefsina), aby pomohol Aténam a v bitke padol.

Iné antické zdroje uvádzajú, že Ión prevzal v Aténach kráľovské žezlo, potom ako Aténčanom pomohol poraziť tráckeho kráľa Eumolpa.  Stal sa otcom štyroch synov, Geleóna, Aigikora, Argada a Hopla. Občania Atén boli neskôr rozdelení do štyroch tradičných iónskych kmeňov (fýlai – fýly), ktoré niesli ich mená (Geleontes, Aigikoreis, Argadeis a Hoplétes). Každý z týchto kmeňov sa skladal z troch trittyí (trittyes, tretiny), celkovo bolo v Aténach 12 trittyí.
Kráľ Ión bol po smrti pochovaný v Potame. 
 
V najstarších gréckych mýtoch sa postava Ióna a jeho predkov nevyskytuje, je to neskorší umelý výtvor, ktorý mal poslúžiť na vysvetlenie spoločného pôvodu a pomenovania Hellénov teda Grékov a pôvod gréckych kmeňov. (Náš názov „*Gréci*" je odvodený z latinského „*Graeci*" podľa západného gréckeho kmeňa, s ktorým prišli Rimania pravdepodobne po prvýkrát do styku.)

## Referencie a bibliografia

Kategória:Postavy gréckej mytológie
Eurybios

**Eurybios** (*Eurybios*) môže byť v gréckej mytológii:
*syn pylského kráľa Nélea, pozri Eurybios (syn Nélea)
*syn mykénskeho kráľa Eurysthea, pozri Eurybios (syn Eurysthea)
*spoločník boha Dionýza na výprave do Indie, pozri Eurybios (Kentaur)
Eurybios (syn Nélea)

**Eurybios** (*Eurybios*) je v gréckej mytológii syn pylského kráľa Nélea a jeho manželky Chlóridy.

Néleus mal trinásť detí, dcéru Péro a synov, Eurybia, Taura, Asteria, Pylaóna, Déimacha, Alastora, Epilaa, Frasia, Eurymena, Euagora, Periklymena a Nestora.

Pretože Néleos bol spojenec élidskeho kráľa Augeia a nechcel očistiť hrdinu Hérakla z vraždy Ifita, Hérakles Pylos napadol a Eurybios, ako aj jeho bratia a otec v boji s Héraklom padli. Ich rod však nevyhynul, lebo Eurybiov najmladší brat Nestor sa pre svoju mladosť boja nezúčastnil a v Pyle potom prevzal kráľovské žezlo. Po rokoch sa Nestor ako najstarší achájsky vodca preslávil v trójskej vojne.

## Referencie a bibliografia

Kategória:Postavy gréckej mytológie
Oinóné (rozlišovacia stránka)

**Oinóné** (*Oinóné*) môže byť v gréckej mytológii:
*nymfa z Tróady, dcéra riečneho boha Kebréna, pozri Oinóné
*starý názov ostrova Ejina, pozri Ejina (ostrov)
Mikuláš III.

**Mikuláš III.** (rodným menom *Giovanni Gaetano Orsini*, * 1210/1220, Rím, Taliansko - † 22. august 1280, Viterbo) bol 188. pápež rímskokatolíckej cirkvi.

Pápežský úrad zastával od 25. novembra 1277 do svojej smrti.

## Životopis
Mikuláš bol rímsky šľachtic, ktorý slúžil pod ôsmimi pápežmi; Inocent IV. (1243-1254) ho menoval kardinálom, Alexander IV. (1254-61) protektorom františkánov, Urban IV. (1261-1264) generálnym inkvizítorom. Nasledovníkom Jána XXI. (1276-1277) na pápežskom stolci po šesťmesačnom období bez pápeža sa stal najmä vďaka veľkému rodinnému vplyvu. 

Počas jeho krátkeho potifikátu došlo k niekoľkým dôležitým udalostiam. Ako rodený politik Mikuláš výrazne posilnil pozíciu pápeža vo vtedajšom Taliansku. V máji 1278 uzavrel konkordát s Rudolfom I. Habsburským podľa ktorého mu bola garantovaná Romagna a ravennský exarchát. Podľa talianskeho kronikára Bartolomeja z Luccy Mikuláš s Rudolfom, aspoň všeobecne, diskutovali o rozdelení Svätej ríše rímskej do štyroch oddelených kráľovstiev - Lombardie, Burgundska, Tuscie a Nemecka, kde by bolo Rudolfovo dedične prisúdené kráľovstvo a navyše by sa stal cisárom. V júli 1278 vydal Mikuláš pre rímsku vládu prevratnú konštitúciu, ktorá zakazovala cudzincom používať civilné úrady. 

## Cirkevné počiny
Mikulášov otec bol osobným priateľom svätého Františka z Assisi, čo ho primälo zamerať viac pozornosti na františkánsky poriadok. 14.augusta 1279 Mikuláš vydal bulu *Exiit qui Semin*, ktorá vyrovnala spory vnútri poriadku medzi prísnejšou a benevolentnejšou stranou. Mikuláš taktiež vynaložil obrovské prostriedky na opravu Lateránskeho paláca a Vatikánu. Navyše vybudoval prekrásne vidiecke sídlo v Soriane blízko Viterba, kde nakoniec zomrel na srdcovú príhodu (zdroje sa líšia v tom, či išlo o infarkt alebo mŕtvicu).

## Rodinkárstvo
Hoci bol Mikuláš vzdelaný muž známy svojim silným charakterom, bol taktiež známy pre nadmerné protežovanie svojich príbuzných. Troch zo svojich najbližších príbuzných povýšil na kardinálov a ostatným dal dôležité pozície.

## Mikuláš III. v umení
Dante vo svojom Inferne (*[[Božská komédia]]*) hovorí krátko o Mikulášovi III., ktorý bol odsúdený na trávenie večnosti na mieste určenom pre tých, čo spáchali hriech simónie, tzn. snahu získať za peniaze určité cirkevné postavenie, či privilégiá. V Danteho príbehu sú títo ľudia umiestnení hlavou napred v dierach, s plameňmi na pätách ich chodidiel. V tomto mieste je Mikuláš hlavným z hriešnikov, čo demonštruje výška plameňov na jeho chodidlách. Najskôr si ho Dante pomýli s pápežom Bonifácom VIII. Keď sa vec vyjasní, Mikuláš oznamuje Dantemu, že očakáva zatratenie (kvôli simónii) nielen Bonifáca, ale i Klementa V., oveľa viac úplatného pápeža. 

## Pozri aj

* Zoznam kardinálov vymenovaných Mikulášom III.

## Externé odkazy
* Mikuláš III. 

## Zdroj

Kategória:Narodenia v 13. storočí
Kategória:Úmrtia 22. augusta
Kategória:Úmrtia v 1280
Kategória:Talianski pápeži
Pat Nixonová

**Catherine "Pat" Ryan Nixonová** (* 19. marec 1912, Ely, Nevada, USA - † 22. jún 1993, Park Ridge, New Jersey) bola manželkou 37. prezidenta USA Richarda Nixona a v rokoch 1969–1974 vykonávala funkciu prvej dámy USA.

Narodila sa v rodine baníka Williama Ryana a jeho ženy Kate. Rodičia zomreli skoro, ona musela pracovať, aby si zarobila na štúdia na vysokej škole. Od roku 1934 študovala na University of Southern California obchod. Po absolvovaní sa stala učiteľkou v kvakerskej škole.

Dňa 21. júna 1940 v kalifornskom meste Riverside si vzala za muža Richarda Nixona, kvôli ktorému konvertovala od katolicizmu k manželovmu kvakerstvu. Manželia Nixonovi mali dve dcéry: Patríciu (* 1946) a Júliu (* 1950). Pat podporovala manžela počas volebných kampaní cez svoju averziu k politike.

Keď sa stal v roku 1969 jej manžel prezidentom, ona z toho nebola príliš nadšená. Zasadzovala sa o zrovnoprávnenie žien a mužov. Zahájila ďalšiu rekonštrukciu Bieleho domu, ktorá bola financovaná zo súkromných darov, nechala tu vybudovať bezbariérové vstupy. Podporovala neplatenú vzájomnú pomoc. Navštívila vojakov USA vo Vietname, podporovala humanitárnu pomoc, dokonca sama do postihnutých oblastí chodila. 

Po Nixonovej abdikácii 9. augusta 1974 sa manželia usídlili na súkromnej usadlosti v kalifornskom San Clemente. V roku 1976 dostala mŕtvicu, po druhom záchvate v roku 1983 sa stiahla do ústrania a prestala poskytovať interview.

Zomrela 22. júna 1993 v štáte New Jersey.

## Referencie

* 

## Iné projekty

## Externé odkazy
* 
* Biografia na stránke Bieleho domu 
* First Lady Biography: Pat Nixon 

Kategória:Prvé dámy USA
Kategória:Absolventi University of Southern California
Kategória:Členovia Republikánskej strany (USA)
Kategória:Osobnosti z Nevady
František Hlavička

**František Hlavička** (* 10. november 1924, Opoj – † 31. júl 2005, Trnava) bol slovenský učiteľ, básnik a výtvarník. Písal aj pod pseudonymom **F. H. Agát**. 

V rokoch 1940 – 1945 pracoval ako robotník vo Vlčkovciach a Trnave, po absolvovaní vojenskej služby (1946 – 1948) pracoval ako úradník Štátneho nakladateľstva v Bratislave. Od roku 1951 pôsobil ako učiteľ a riaditeľ na základných, učňovských a ľudových školách umenia na viacerých miestach (Beckov, Bošáca, Stará Turá, Šoporňa, Báb, Majcichov, Križovany, Šúrovce, Dolný Kubín, Brestovany). V roku 1952 externe maturoval na strednej škole v Novom Meste nad Váhom, v rokoch 1958 – 1963 študoval slovenčinu a dejepis na Vysokej škole pedagogickej a na Filozofickej fakulte UK v Bratislave. Jeho záverečnou prácou bola štúdia *Nárečový slovník obce Opoj*, ktorú doplnil v roku 1973. V rokoch 1969 – 1984 učil na stredných školách v Skalici, Senici a Trnave. V rokoch 1978 – 1991 bol  predsedom Miestneho odboru Matice slovenskej v Trnave. Od roku 1985 bol na dôchodku, v roku 1991 založil vydavateľstvo PEGAS, ktorého bol aj šéfredaktorom. 

Od roku 1947 publikoval v novinách a časopisoch básne, krátke prozaické žánre a pedagogické články. Od 70. rokov sa venoval hlavne básnickej tvorbe.

## Tvorba
*Poézia
** *Volanie* (Senica 1971, upravené a rozšírené vydanie: Trnava 1991)
** *Promenáda* (Trnava 1992)
** *Láska* (Trnava 1994)
*Pre deti a mládež
** *Riekanky* (Trnava 1993)

## Zdroj
* 
* http://www.oldweb.rozhlas.sk/inetportal/web/index.php?lang=1&stationID=4&page=showNews&id=69522 

Kategória:Slovenskí básnici
Kategória:Osobnosti z Opoja
Mary Pickford

**Mary Pickford**, rodená **Gladys Louise Smithová** (neprechýlene Gladys Louise Smith; * 8. apríl 1892, Toronto, Ontário, Kanada – † 29. máj 1979, Santa Monica, Kalifornia, USA), bola kanadská filmová herečka, producentka, scenáristka a spisovateľka, jedna z prvých veľkých filmových hviezd v histórii svetovej kinematografie, držiteľka (v poradí druhého) Oscara z roku 1929. Je jednou z 36 ľudí, ktorí založili Akadémiu vied a umení (*Academy of Motion Picture Arts and Sciences*).

## Divadlo
Jej otec bol robotník, ktorý zomrel na následky pracovného úrazu, keď mala štyri roky a rodina sa ocitla bez živiteľa. Jej matka bola divadelná herečka, vďaka svojim známostiam zabezpečila svojim deťom angažmán v divadelnej spoločnosti, ktorá potrebovala detského herca.

Divadlo hrala profesionálne spolu so svojou sestrou a bratom už od útleho detstva v rodnom Toronte. V čase dospievania začalo divadelných rolí ubúdať. Preto sa vo svojich 14 rokoch sama vydala do USA do New Yorku, kde spočiatku hrala v niekoľkých divadelných hrách na Broadwayi. Avšak ani tu nemala príliš šťastie, preto to skúsila v Hollywoode ako filmová herečka (ona sama ako aj mnoho hercov v ranej ére nemého filmu považovalo kinematografiu za podradné umenie).

## Film
náhľad|Mary Pickfordová s druhým manželom, hercom Douglasom Fairbanksom.
### Herečka
V Hollywoode začala hrať vo filmovej spoločnosti *Adolphe Zukora Famous Players* a neskôr sama toto obdobie označovala za najlepšie roky vo svojom živote. Jej popularita veľmi rýchlo začala stúpať, v roku 1920 bola už veľkou, bohatou a obdivovanou filmovou hviezdou. Prechod do éry zvukového filmu jej síce zaistil Oscara za film *Koketa* z roku 1929, ale celkovo v zvukovej ére neuspela, hrala iba v piatich zvukových filmoch.

V roku 1934 svoju filmovú kariéru definitívne ukončila a venovala sa iba producentskej a spisovateľskej činnosti.

### Producentka
V roku 1918 si založila vlastnú filmovú spoločnosť *Mary Pickford Film Corporation*. V roku 1919 založila spolu s Charlesom Chaplinom, Douglasom Fairbanksom a D.W. Griffithom spoločnosť United Artists. Svoj podiel v spoločnosti v roku 1953 rovnako ako Charlie Chaplin predala.

## Ocenenia
V roku 1976 dostala svojho druhého Oscara, tentokrát za svoje celoživotné dielo.

## Iné projekty

## Externé odkazy
* Československá filmová databáza 
* Mary Pickford at *Golden Silents*
* About Mary Pickford 
* Mary Pickford 
* Mary Pickford at *Virtual History*
* Ebook or online *Preserving Pickford: The Mary Pickford Collection and the Library of Congress* article in *The Moving Image*, Volume 3, Number 1, Spring 2003

## Zdroj

Kategória:Kanadské filmové herečky
Kategória:Kanadskí filmoví producenti
Kategória:Kanadskí filmoví scenáristi
Kategória:Kanadskí spisovatelia
Kategória:Ženy v svetovej literatúre
Kategória:Držitelia Oscara za najlepší ženský herecký výkon v hlavnej úlohe
Kategória:Hollywoodsky chodník slávy
Kategória:Detskí herci
Kategória:Naturalizované osobnosti USA
Kategória:Osobnosti na kanadských poštových známkach
Kategória:Osobnosti z Toronta
Alena Bahníková

PhDr. **Alena Bahníková** (* 20. február 1948, Liberec) je česká prekladateľka z taliančiny a autorka učebnice taliančiny. Otec Václav Bahník bol prekladateľ talianskej a antickej literatúry.

## Životopis
Strednú školu absolvovala v rodnom Liberci. Študovala taliančinu, francúzštinu a češtinu na filozofickej fakulte Karlovej univerzity (1966-1971). Po absolutóriu začala učiť taliančinu a francúzštinu v Jazykovej škole Praha, učí tam dodnes. Je autorkou a spoluautorkou učebníc taliančiny.

V roku 1976 sa podieľala na založení ineditného spolku Societas Incognitorum Eruditorum II (prvá učená spoločnosť toho mena existovala v Košiciach 1746-52). Od mája 1976 do decembra 1988 vydávali (12 - 18 priateľov, prevažne absolventov FFUK a MFFUK), strojopisný kultúrno-politický mesačník *Acta incognitorum*. (Dnes v Libri prohibit J. Gruntoráda.) Do Act prispievala predovšetkým prekladmi z taliančiny a francúzštiny, recenziami novej talianskej beletrie, tiež cestopisnými črtami.

V roku 1991 dostala od I.D.I. - Istituto del dramma Italiano - cenu Angela Maria Ripellino (cena za preklady talianskych hier do slovanských jazykov.)

Po Novembri začala učiť tiež na fakulte sociálnych vied Karlovej univerzity, učí tam dodnes.

## Preklady
* *Amarcord*, Federico Fellini, Tonino Guerra, Praha, Odeon 1973.
* *Nápady*, Leonardo da Vinci, Odeon 1982; Praha, Ivo Železný 1996.
* *O malířích* (Mestiere di pittore, Scritti sull´arte e la società), s Václavom Bahníkom), Renato Guttuso, Praha, Odeon 1984.
* *Ugo*, Carla Vistarini, Istituto Italiano di Cultura 1991.
* *Valérie a svět divů* (Valeria delle meraviglie), Ubaldo Soddu, Praha, Istituto Italiano di Cultura 1992.
* *Máma hrdinka* (Mamma eroina), Maricla Boggio, Praha, Istituto Italiano di Cultura 1993.
* *Poslední měsíce* (Le ultime lune), Furio Bordon, Praha, Istituto Italiano di Cultura 1993.
* *Nevyřčená slova*, (La parola tagliata in bocca), Enzo Siciliano, Praha, Istituto Italiano di Cultura 1993.
* *Don Giovanni a jeho sluha* (Don Giovanni e il suo servo), Rocco Familiari, Praha, Istituto Italiano di Cultura 1994.

## Referencie

* 

Kategória:Českí vedeckí spisovatelia
Kategória:Českí prekladatelia
Kategória:Českí univerzitní profesori